മൃതപരിശോധനയിൽ ശരീരത്തിൽ ക്ലോനാസെപ്പാമിന്റെ സാന്നിദ്ധ്യം കണ്ടെത്തിയിരുന്നു. ബലാത്സംഗം ചെയ്ത് കൊല്ലപ്പെടുന്നതിന് മുൻപ് കുട്ടിക്ക് മയക്കുമരുന്ന് കൊടുത്തിട്ടുള്ളതായി ഡോക്ടർമാർ കണ്ടെത്തി. കുറ്റാരോപിതരിൽ ഒരാളായ സഞ്ജി റാം കുട്ടിയെ നിരവധി ദിവസങ്ങൾ തടവിലിട്ടിരുന്നതായി ഫോറൻസിക് തെളിവുകൾ സൂചിപ്പിക്കുന്നു. ആസിഫ ബാനു പലതവണ പല പുരുഷന്മാരാൽ ബലാത്സംഗം ചെയ്യപ്പെട്ടതായും കഴുത്തു ഞെരിച്ച് കൊലചെയ്യപ്പെട്ട ശേഷം ഭാരമുള്ള കല്ലുകൊണ്ട് തലയ്ക്കടിയേറ്റതായും പരിശോധനയിൽ തെളിഞ്ഞു.

ഡെൽഹി ഫോറെൻസിക് സയൻസ് ലാബോറട്ടറി വജൈനൽ സ്വാബുകൾ, മുടിയിഴകൾ, നാല് കുറ്റാരോപിതരുടെ രക്ത സാമ്പിളുകൾ, മരണപ്പെട്ട കുട്ടിയുടെ ആന്തരിക അവയവങ്ങൾ, കുട്ടിയുടെ ഉടുപ്പും സല്വാറും, ചളി, രക്തക്കറയുള്ള ചളി എന്നിവയുൾപ്പെടെ 14 പാക്കറ്റിൽ ഉള്ള തെളിവുകൾ പരിശോധിച്ചു. വജൈനൽ സ്വാബുകൾ കുറ്റാരോപിതരുടെ ഡി എൻ അ സാമ്പിളുകളുമായി ചേർച്ചയുള്ളവയായിരുന്നു. ആസിഫ ബലാത്സംഗം ചെയ്യപ്പെട്ട സ്ഥലത്തു നിന്ന് കിട്ടിയ മുടിയിഴകൾ കുട്ടിയുടെയും കുറ്റാരോപിതരുടെയും മുടിയുമായി ചേർച്ചയുള്ളവയായിരുന്നു.

പ്രതിഷേധങ്ങൾ
കുറ്റപത്രം
ഫോറൻസിക് തെളിവുകൾ
പ്രേരണ